open-index/open-wikipedia-markdown huggingface dataset:
Atomic B-Boys

**[[Atomic B-Boys]]** er en norsk breakegruppe. B-boy er ett uttrykk for en som breaker («break-boy»). Gruppen består av Lars «PayTwo» Undli, tvillingene Andre «Tech Rock» Eriksen og Kevin «Karma» Eriksen og Bjørn «Sean» Hagen. Hagen trakk seg ut av gruppen i 2000.

## Bakgrunn
Atomic B-Boys har vunnet norgesmesterskapet i breaking flere ganger. 

I 1995 stilte de opp i noe som kan kalles for VM i breaking (Battle Of The Year) som første norske breakegruppe noensinne.  

I 1999 samarbeidet Atomic B-Boys med streetdancegruppen Incredible Red og turnerte med showet «Access to par 1000» under navnet «Atomic Red».

I Scandinavian BOTY 2000, slo Atomic B-Boys seg sammen med svenske «Moves Per Minute», under navnet «Nasty 9», og vant mesterskapet.

Atomic B-Boys koreograferte og fremførte Norges første breaketeaterforestilling; «Evolution of Style» første gang i 1999, og showet turnerte med Riksteatret i 2003. 

## Meritter
Vinnere av:
*NM i «B Boy Crew» 1997
*«B Boy Rumble», Rockefeller i Oslo 1999, delt tittel i «Crew battles» med gruppen Floor Knights.
*Scandinavian BOTY 2000, sammen med svenske «Moves Per Minute», under navnet Nasty 9.
*Øya-festivalen 2001 battle mot britiske «Scarecrows».

## Video
Atomic B Boys: Battle Of The Year 1995

## Eksterne lenker
* Sean 

* PayTwo
Solukhumbu (distrikt)

**Solukhumbu** (transkriberes også *Solukhumbhu*, på nepali सोलुखुम्बु जिल्लाा) er et av Nepals 75 distrikter.

Navnet er danna av navn på to tradisjonelt sherpa-dominerte områder, *Solu* og Khumbu.

Distriktet hører til *Janakpur sone* i *Sentralregionen*, og ligger i Himalaya.

I sørvest grenser Solukhumbu mot Ramechhap, i nordvest har det en kort grense mot Dolakha, i nord mot Kinas autonome område Tibet, i øst grenser det mot Sankhuwasabha, sør for det i øst har det ei kort grense mot Bhojpur i sør og øst mot Khotang, og sør og vest mot Okhaldhunga.

Distriktet har 34 distriktsutviklingskomitéer, ingen bykommuner.

Fra folketellinga i 1994 gikk antallet hinduer ned fra 57,5 % til 42,9. Andre religioner økte fra 13,5 % til 28,8. (Tallet på buddhister var uforandra.) Dette avspeiler økt nasjonal og religiøs bevissthet i kirat-nasjonaliteten, som i dette distriktet særlig er representert av raj-folk.

Som alle grensedistrikter i Himalaya er distriktet prega av tibetansk språk, religion og kultur. Solukhumbu har et stort innslag av sherpa-befolkning og regnes nærmest som hjemlandet til sherpaene i Nepal. 

Området Khumbu, som regnes som en av tre viktige tradisjonelle konsentrasjonene av sherpaer, med landsbyen Pangboche, som man tror er den eldste sherpa-landsbyen i Nepal, ligger i den nordlige delen av distriktet.

Pharak, et annet av de tre viktige sherpaområdene, ligges sør for Khumbu. Det grenser mot et tredje viktig område, Solu, i den sørlige delen av distriktet.

Sagarmatha nasjonalpark dekker den nordlige og østlige delen av distriktet, som omfatter de viktigste områdene der sherpaer bor.

Verdens høyeste fjell Sagramatha, bedre kjent under det engelske navnet Mount Everest, ligger i den østlige delen av Solukhumbu-distriktet, på grensa til Tibet.

## Referanser


## Eksterne lenker
* Kart over Solukhumbu-distriktet
* Kart med helsestatistikk (på engelsk)
Tenjou Tenge

**Tenjho Tenge** (japansk 天上天下 Tenjō Tenge, bokstavelig på norsk *Himmel og jord*) er en japansk tegneserie og tegnefilm, *[[manga]]* og *[[anime]]*, som er skapt av Ōgure Ito. Tittelen refererer til et sitat av Buddha da han ble født: «Jeg alene er æret på himmel og jord».

Serien handler om Souichiro Nagi og hans venn Bob. De kommer til en kampsportskole og bestemmer seg for å bli medlem. Av medlemmene er Maya Natsume og hennes søster Aya Natsume og Masataka Takayanagy. Sammen trener de for å bli med i kampsportturneringen og slå et annet lag som blir ledet av Mitsuomi, som drepte storebroren til Maya Natsume.

Tegneserien blir utgitt av Shueishas Ultra Jump i Japan og blir i USA utgitt av DC Comics under merket CMX.

## Referanser
Carlos de Rezende

**Carlos de Rezende** eller **Resende**, **Gao Shangde** (født 4. november 1664 i Lisboa i Portugal, død 5. februar 5. februar 1746) var en kinamisjonær tilhørende jesuittordenen. Han trådte inn i ordenen i 1680 i Lisboa og ble sendt ut den i 1695, med ankomst 13. november 1696. Han virket først i 28 år i Zhengding i Hebei, og deretter i 22 år i Beijing. Kong João VI av Portugal foreslo i 1711 at han skulle bli utnevnt til biskop av Xi'an, men paven nektet å opprette enda et bispedømme i Kina.

Han ble begravet på jesuittenes gravfelt Zhalan i Beijing. 
## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
## Se også
* Liste over kinamisjonærer tilhørende jesuittordenen
Kuusamo

**Kuusamo** (utt: Kosamå) er en by og kommune i landskapet Norra Österbotten i Finland. Den grenser til nabokommunene Taivalkoski i Norra Österbotten, Posio og Salla i Lappland og Suomussalmi i Kajanaland. I øst har kommunen grense mot Russland. Kommunen er enspråklig finsk. Kuusamo hadde .

Kommunen ble grunnlagt i 1868 og stedet fikk bystatus i 2000. Kuusamo er et kjent vintersportssted. Finlands største hoppbakke – Rukatunturi-bakken - ligger ved tettstedet Ruka omtrent 20 kilometer nord for kommunesenteret. I samme område finner man også kommunens høyeste punkt Valtavaara, 492 meter over havet.

## Referanser




## Eksterne lenker
*
Carl Menger

**Carl Menger Edler von Wolfesgrün** (født 23. februar 1840 i Neu-Sandez i Galicia i Østerrike-Ungarn, død 27. februar 1921) var en østerriksk økonom. Han var en sentral bidragsyter til den marginalistiske revolusjon som fant sted i økonomifaget omkring 1870, og regnes som grunnleggeren av den fagretningen som er kjent under betegnelsen «den østerrikske skole».

Mengers viktigste bidrag var at grensenytten eller marginalnytten av en vare er den samme i en hver anvendelse av varen. Derimot har hvert individ subjektive og individuelle nytteskalaer, og disse danner utgangspunkt for dannelsen av relative markedspriser.

## Referanser


## Eksterne lenker
* Carl Menger (1860-1921) - Kåre Amundsen
*  
* Biografi om Carl Menger fra The Concise Encyclopedia of Economics
Erlend Eide

**Erlend Eide** (født 1971) er en norsk klarinettist, multi-instrumentalist og korpsdirigent. Han er sønn av trommeslageren Torbjørn «Pluggen» Johansen, stesønn av jazzpianisten Aage Lade og bror til vokalisten Sara Lade.

## Karriere
Han studerte klarinett med Knut Lauritzen på Heimdal videregående skole, Lars Kristian Brynildsen på Griegakademiet og med Thomas Norup Jensen ved Institutt for musikk (NTNU).

I årenes løp har han vært innom mange bandkonstellasjoner innen folkemusikk og jazz. Han var en av grunnleggerne av folkemusikkgruppa Yggdrasil i 1993. 

Som frilans musiker har han jobbet mye for bl.a. Forsvarets musikk og Trøndelag teater. 
Han grunnla *Brekstad musikkfestival*, senere Brekstad kulturfestival i 2002. Han har også vært aktiv som lokalpolitiker i Ørland.

Fra 2016 til 2018 var han rektor i Sykkylven kulturskule, og fra 2018 til 2020 i Hyllestad og Fjaler Kulturskule.

## Plateutgivelser
### Yggdrasil
**Album**
* *[[Herrelaus]]* (1998)

### Deltar på
* Nidarosdomens jentekor: *[[Som en rose (Nidarosdomens jentekor-album)|Som en rose]]* (2002)
* Norsk Folkemusikk- og Danselag: *[[www.folkogdans.no vol. 2]]* (2003)
* Bjarne Brøndbo, Ole Edvard Antonsen & Luftforsvarets musikkorps: *[[Sommer i lufta]]* (2008)
* Doyen: *[[Norwegian Wind Band Championships 2008]]* (2008)
* Puskas: *[[Barn og barnebarn ingen hindring]]* (2017)

## Referanser


## Eksterne lenker
* 
* 
*
Jajarkot (distrikt)

**Jajarkot** er et av Nepals 75 distrikter. Surkhet ligger i *Midtvestlige regionen*, *Bheri sone*, og regnes til åsdistriktene.

I vest grenser Jajarkot, fra sør og nordover, mot Dailekh, Kalikot og Jumla, i nord mot Dolpa har det ei kort grense mot Doti.    I vest grenser det mot Kailali, i øst fra nord og sørover mot Rukum og Saylan og i sør mot Surkhet.

Hovedstad er Jajarkot. Distriktet har 30 landsbyutviklingskomiteer og ingen bykommuner.

Jajarkot er et fattig og lite utvikla vestlig distrikt med store kaste- og kjønnsskiller, dominert av khas-befolkning som snakker nepali.

Det er anslått at i Jajarkot hører 40% av befolkninga til den nasjonale minoriteten magar.

Opprørerne i NKP(Maobadi) starta maoistopprøret, også kjent som Nepals borgerkrig 1996 - 2006, den 13. februar 1996 i nabodistriktene Rukum, Rolpa og Jajarkot. Alle har stor magar-befolkning, og et flertall av opprørssoldatene var fra starten av magarer.

Da opprørerne begynte å sette ut i livet sitt program for å gjøre om det sterkt sentraliserte Nepal i en føderal republikk med sjølstyre for nasjonale minoriteter og regioner, var den første regionen de proklamerte den 9. januar 2004 et nasjonalhjem for magarene, *Den Autonome Magarant-regionen*. Regionens *folkeregjering* blei utropt på et massemøte i *Tawang* i distriktet Rolpa.

Jajarkot var en del av opprørernes Magarant-region fram til den blei oppløst etter 15. januar 2007. (Et kart som viser hvor regionen lå er her: 
NKP(M)s forslag til sjølstyrte etniske og regionale stater.)

## Referanser


## Eksterne lenker
* Kart over Jajarkot-distriktet
* Kart med helseindikatorer (på engelsk)
Trinity Washington University

**Trinity (Washington) University**, grunnlagt i 1897 av Søstrene av Notre Dame de Namur, er et katolsk universitet i Washington D.C. i USA. Universitetsstatusen er fra 10. september 2004. Universitetet har tre fakulteter, og ett av dem, *College of Arts & Sciences*, er forbeholdt kvinner. Menn kan immatrikuleres på de to andre, *School of Education* og *School of Professional Studies*.

I 2006 var det i alt  studenter og 158 vitenskapelig ansatte ved *Trinity*, og det ble undervist opp til mastergradsnivå. Skolepengene det samme året var  dollar årlig.

## Referanser


## Eksterne lenker
* 
* *[https://web.archive.org/web/20070419111759/http://www.trinitydc.edu/news_events/2006/1007_pelosi.php Trinity Graduates Win Re-election: House Democratic Leader Nancy Pelosi '62 Poised to Become Speaker, Kansas Governor Kathleen Sebelius '70 Wins Second Term]* — Trinity Washington University
Gjørmemudderflue

**Gjørmemudderflue** (*Sialis lutaria*) er en av mudderfluene (Megaloptera). Den er den vanligste av fem arter i Norge og blir ofte bare omtalt som «mudderflue». Den er ikke uvanlig og kan finnes ved innsjøer. De voksne flyr ikke langt fra vannet.

## Utbredelse
*Gjørmemudderflue* er den eneste norske arten mudderflue som kan kalles vanlig. Den finnes i hele Norge. Det finnes ytterligere fire norske arter som alle er sjeldne, to av artene har en nordlig utbredelse og er bare funnet helt nord i Norge.

For sikker artsbestemmelse av de fem norske artene mudderfluer må genitalia undersøkes.

## Utseende
Gjørmemudderflue er et mørkt brunsvart insekt. De er forholdsvis kraftige dyr. Vingene er svakt sotfarget med tydelig og markert vingeribbenett. Vingespennet er mellom 20 og 35 mm. og kroppen er ca. 10-16 mm. lang. 

Larvene  er opptil 20 millimeter lange. De har utvendige gjeller, parvise og utstående på hvert av leddene på bakkroppen. Bakkroppen ender i en hale (telson). Larvene har omtrent ti hudskift.

## Levevis
Gjørmemudderflue finnes i ferskvann, ved stranden av større og mindre innsjøer. Larvene lever i vannet (akvatisk), som rovdyr og lever av andre mindre dyr, som insekter. 

De voksne (imago) flyr i juli og august. De lever ganske kort og tar nesten ikke til seg næring. Mudderfluer er ganske trege og store insekter og er dårlige flygere og finnes derfor alltid i nærheten av vann. De flyr med en ganske sterk summende lyd. De voksne kan påtreffes mellom mai og juni. 

Eggene plasseres i stillestående ferskvann, i grupper på vannplanter i mindre og større innsjøer. Larvene finnes ofte på ganske store dyp, nedgravd i bunnslammet. De lever som predator (rovdyr) på andre mindre dyr. 

De bruker normalt to år på utviklingen. Når de er klar for å gå inn i puppeperioden forlater de vannet og graver seg ned i jorden like ved stranden. 

## Bildegalleri

Fil:Sialis.lutaria.female.laying.eggs.jpg|Egglegging.
Fil:Sialis lutaria larva (aka).jpg|Larven har gjeller på bakkroppen.
Fil:Sialis.lutaria.wing.detail.jpg|Vingene har kraftig ribbenett.


## Referanser


## Litteratur
* Greve, Lita. 1987. *Nettvinger, Kamelhalsfluer og Mudderfluer.* Norsk entomologisk forening, Norske Insekttabeller nr. 12, 43 sider.

## Eksterne lenker
* 
* Norsk Entomologisk forening – for deg som vil vite mer om insekter.
Odd Sannes

**Odd Sannes** (født 3. august 1922 i Oslo, død 24. mars 1999 samme sted) var en norsk sportsskytter. Han ble verdensmester i miniatyrskyting i 1947. I 1950 ble han skytterkonge på hjemmebane da Oslo Østre skytterlag arrangerte Landsskytterstevnet på sin bane på Årvoll. Det var ikke før enn i 1978 i Trondheim at deltakerrekorden på 4&nbsp;900 skyttere ble overgått. Johan Hunæs fra Oslo Østre ble skytterprins og Willy Røgeberg ble nr. 3, hjemmelaget tok dermed de tre første plassene.

## Familie
Odd Sannes var sønn av Ole Sannes og Gunda Sannes. Han var gift med Kari Eriksen Sannes, sammen fikk de to barn, Kirsten (født 1952) og Ola Aleksander (født 1957).

## Medaljer og priser
* Sølvmedalje i NM i miniatyrskyting (som 17-åring)
* Syv NM i frigevær og armégevær
* Deltakelse i OL og VM i miniatyrskyting (1947)
* Seier i samlagsskytingen med Oslo skyttersamlag (1949 og 1960)
* Verdensmester miniatyrgevær (1947)
* Skytterkonge landskytterstevne (1950)
* Officerspokalen (1951)
* Skytterprins (1958)
* Olavstatuetten i klasseskytning (1958)

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* 
* Det frivillige Skyttervesens hjemmesider
Stanley Kvamme

Stanley Kvamme (født 31. mars 1922 i Førde, død 20. mars 2004) var en norsk konkurranseskytter. Han ble dobbelt skytterkonge, først på Landsskytterstevnet i Steinkjer i 1953, og deretter i Bergen i 1957. 

Han var utdannet pølsemaker, og arbeidet senere i mange år som pelsdyroppdretter i Grue.

Kvamme representerte Bergen Nordre skytterlag da han tok sine kongetitler, men senere flyttet han til Grue i Hedmark og ble medlem av Grue skytterlag. Kvamme giftet seg med den tredobbelte skytterprinsesse (1957, 1959 og 1960) Eva Kjelgren fra Grue.

Da Kvamme vant sin andre tittel i 1957 var det første gang mesterskapsprogrammet bestod av 35 skudd, slik det fortsatt gjør 50 år etter. Det ble først skutt såkalt «klasseskyting», 5 skudd i hver stilling, som nå offisielt kalles «15-skudden», deretter «grunnlag», 3 stå, 3 kne og 4 liggende, nå kalt «10-skudden», og til slutt den avsluttende mesterskapsomgangen med 10 skudd liggende.

## Andre titler
* Skytterprins (1960 og 1961)
* NM i innendørs miniatyrskyting (1955)
* NM i armégevær (1964)
* Finaleseier i Nationens Landsskyting (1961)

## Referanser




## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Skapelse (teologi)

**Skapelse** er den oppfatningen innen mange religioner og filosofiske lærer og systemer som anser at en enkelt gud eller flere guddommer er ansvarlig for universets tilblivelse. 

De fleste religioner har fortellinger som prøver å forklare hvordan verden ble til. Slike opprinnelses- eller skapelsesmyter representerer et forsøk på å gjøre universet forståelig i menneskelige begrep og forklare opprinnelse til alt. Gud(ene) har ofte menneskelige trekk i slike fortellinger, og skapelseshandlingen kan framstilles som en fødsel, en kamp mellom orden og kaoskrefter, eller som en byggeprosess. 

Den kristne skapelsesberetningen står først i Bibelen, én versjon i Første moseboks kapittel 1, og en annen versjon i kapittel 2. Det er også en tredje versjon av skapelsesberetningen i Salmenes bok kapittel 33.  Skapelsesberetningene i første Mosebok har ulike perspektiv på skapelsen av verden og dette har bidratt til en debatt om de skal forstås helt bokstavelig. Det er likevel enighet om at skapelsesberetningen er teologi, ikke naturvitenskap og den grunnleggende hensikten er å si at Gud skapte og hvorfor, men ikke nødvendigvis hvordan. 

I den kristne teologi står skapelsen svært sentralt, ikke bare fordi den er plassert først i Bibelen, men også fordi den utnevner Gud til skaper og opphavet til alle ting. Gud som skaper viser til den første personlige manifestasjon i den kristne lære om den treenige Gud. Skapelsesteologi er en teologisk retning som spesielt tar utgangspunkt i verden som skapt av Gud og tolker verden og den kristne tro i dette perspektivet. 

## Tidfestelse
Biskop James Ussher (1580–1656) regnet ut at jorden skulle være skapt søndag 23. oktober 4004 f.Kr. Siden utregningen ble trykket i 1701-utgaven av *King James' Bible*, ble den nærmest enerådende. Ussher tok utgangspunkt i Bibelens kronologi og slektstavler. Høstjevndøgn ble tillagt særlig betydning, siden Edens hage da ville bugne av mat for Adam og Eva. Jorden måtte være skapt på en søndag, mente Ussher, for syvende dag ble da hviledagen, og hos jødene er det jo lørdag, sabbaten, som skal minne om skapelsen. Utregnet etter juliansk kalender, hadde året Jesus Kristus ble født, samme almanakk som året 4004 f.Kr. Tallet  er nemlig delelig på 28, og det er 28 år mellom hver gang ukedagene faller på samme dato (solsyklusen).

## Se også
* Skapelsesmyter

## Referanser
Christian prins av Danmark

**Christian** (født 10. april 1603 på Københavns slott, København, død 2. juni 1647 i  Gorbitz nær Dresden) var nesteldste sønn til  Christian IV og Anna Kathrine og kronprins til Danmark og Norge. Han ble kalt *Den utvalgte prinsen*.

Christian ble hyllet til tronfølger allerede i 1610, som barn. Presten og dikteren Claus Christoffersen Lyschander skrev et hyllingsdikt til anledningen og dette er den eneste bevarte øyenvitneskildringen man kjenner til. 	 Hyllingen i Oslo foregikk på Hovedtangen 17. juni 1610. Arveprinsen var kommet til byen i følge med begge sine foreldre.

Danmark var et valgkongedømme, hvor riksrådet valgte konge, men det ble praksis at sittende konge i sin egen levetid sørget for at en sønn ble hyllet som tronfølger. Dette var en måte å utmanøvrere riksrådet på.

Han giftet seg i 1634 med Magdalena Sibylla av Sachsen (1617–1668), datter til kurfyrste Johann Georg av Sachsen. Deres bryllup, på dansk kalt «Det store bilager», var svært praktfullt og framfor alt dyrt &ndash; under bryllupsfesten framførte den aller første oppsetningen av den kongelige ballett i Danmark. Ekteskapet var barnløst.

I hans fars fravær under trettiårskrigen styrte han landet med tre riksråd. Han ble imidlertid upopulær på grunn av sitt utsvevende liv og ble fratatt styret. Christian, som var fet, slapp og førte et utsvevende liv, døde på  Kammergut Gorbitz/Dresden under et kuropphold i Tyskland; han drakk seg til døde.

Dermed ble kongevalget etter Christian IVs død mer åpent enn det ellers ville vært. Prins Christians bror Frederik ble valgt, uten de helt reelle motkandidater, men usikkerheten var stor nok til at den nye kongens håndfestning bandt kongen sterkt til valgkongedømmet (og ikke arvekongedømmet). Kongemakten var på et «historisk lavmål», skriver Ståle Dyrvik, men bygde seg fort opp igjen fram mot eneveldet i 1660.

## Referanser

## Litteratur

## Eksterne lenker
*
Sophie av Mecklenburg

**Sophie av Mecklenburg** (født 4. september 1557 i Wismar, død 4. oktober 1631 i Nykøbing slott i Nykøbing Falster) var som ektefelle til kong Fredrik II dronning i Danmark.

## Liv og virke
### Bakgrunn
Hun var datter av hertug Ulrik av Mecklenburg-Schwerin og Elisabeth av Danmark.

### Ekteskap med den danske konge
Hun ble etter en forlovelse på ett år 15 år gammel viet til kong Frederik II. Vielsen fant sted 20. juli 1572 på Københavns slott.

Kong Frederik II og dronning Sophie hadde sju barn:
* Elisabeth (1573–1626). Hun ble senere gift med hertug Henrik Julius av Braunschweig-Wolfenbüttel, (1564–1613)
* Anna (1574–1619), som i 1589 ble gift med Jacob VI av Skottland. Bryllupet fant sted i Oslo.
* Christian (1577–1648). Han overtok tronen som konge i Danmark-Norge 1588 (Christian IV)
* Ulrik av Slesvig-Holstein (1578–1624). Ulrik ble gift med Katharina Hahn.
* Augusta (1580–1639). Hun ble gift 1596 med hertug Johan Adolf av Slesvig-Holsten-Gottorp, (1575–1616)
* Hedevig (1581–1641). Hedevig ble 1602 gift med kurfyrst Christian II av Sachsen (1583–1611)
* Hans (1583–1602)

I sine dagboksnotater omtaler Frederik II ektefellen som «min Soffye». Hun fulgte ham på reiser rundt i landet, men blandet seg aldri inn i regjeringssaker. Hun samlet på folkeviser, og oppmuntret Anders Sørensen Vedel til  å utgi *Danske Viser*.

### Enke

Som 31-åring ble dronning Sophie enke. Sønnen Christian var kun 11 år gammel, og for ung til å over tronen. Det ble derfor innsatt et formynderstyre. Forholdet mellom enkedronningen og riksrådet var dårlig.

Etter Frederik IIs død blandet hun seg inn i politikken. Hun prøvde energisk å skaffe sine yngre sønner andel i hertugdømmene. I 1594 ble hun tvunget til å trekke seg tilbake til sitt livgeding på Nykøbing slott på Falster.

Enkedronningens økonomiske evner som godseier gjorde at hun etterlot seg en stor arv. Etter sin død i 1631 ble hun begravet i Roskilde domkirke.

## Se også
*Sophie av Mecklenburgs anetavle

## Referanser


## Litteratur
* *Danske dronninger i tusind år*, ISBN 87-00-66322-0
* *Politikens bog om danske monarker*, ISBN 87-00-61607-9
* *Gyldendal og Politikens Danmarkshistorie*, bind 7, ISBN 87-00-51886-7
*
## Eksterne lenker
* Dansk Kvindebiografisk Leksikon
* Dansk Biografisk Leksikon
Bhojpur (distrikt i Nepal)

**Bhojpur** er navnet på et av Nepals 75 administrative distrikter.

Bhojpur ligger i *Østregionen*, *Kosi Sone*. I vest grenser det mot Khotang, i nordvest har det ei kort grense mot Solukhumbu, i nord mot Sankhuwasabha, i sørøst mot Dhankuta og i sør mot Udayapur.

Bhojpur regnes til åsdistriktene.

Hovedstad i distriktet er Bhojpur. Distriktet har 63 distriktsutviklingskomiteer og ingen bykommune.

Fra folketellinga i 1991 til 2001 gikk gruppa *andre religioner* opp fra 19,2% til 32,1%,  *buddhisme* vokste med 5,2%, mens *hinduisme* sank fra 71,8% til 53,8%. Dette er et uttrykk for den nasjonale og politiske oppvåkninga blant kirat-folket raj i distriktet, som dyrker sin egen gamle religion kiranti.

Bojpur er kjent for tradisjonell produksjon med høy kvalitet av den viktige nepalske kniven kukri.

## Referanser


## Eksterne lenker
* 
* Kart over Bhojpur-distriktet
* Kart med helsestatistikk (på engelsk)
Palazzo Vecchio

**Palazzo Vecchio** (italiensk for «det gamle palass») er rådhuset i Firenze. Dette massive fortet er blant de mest imponerende rådhusene i Toscana. Det ligger ved Piazza della Signoria, som er en av de viktigste offentlige plassene i Italia. Palasset rommer i dag et museum hvor verker av blant andre Agnolo Bronzino, Michelangelo Buonarroti og Giorgio Vasari befinner seg. Foran inngangen er en kopi av Michelangelos David som erstatter originalen som tidligere befant seg her.

Palasset ble opprinnelig kalt *Palazzo della Signoria*, etter Signoria, som var navnet på det styrende rådet i Firenze og i flere andre italienske stater i middelalderen. Det har også hatt andre navn som *Palazzo del Popolo*, *Palazzo dei Priori* og *Palazzo Ducale*, alt etter som hva det ble brukt til i løpet av sin lange historie.

## Eksterne lenker
*
Einar Nesmoen

**Einar Nesmoen** (født  1. mars 1913, død 9. juni 2008) ble skytterkonge for Kongsvinger og omegn skytterlag i 1958 da Landsskytterstevnet ble arrangert i Trondheim. Nesmoen var den første skytter som fikk kongepokalen fra Kong Olav. Han fikk først mesterskapsmedaljen sammen med kongepokalen i 1958, men senere ble det 6 stjerner. Nesmoen arbeidet i NSB.

## Referanser


## Kilder
* Skytterboka 2005–2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Snadd

**Snadd** er en smal, lett, liten rosjekte, spiss i begge ender, bygd i Agder, og har Agderbåtenes særtrekk med lavt spring, bygd av mange smale bord på hver side, og nesten ikke stevntopper.  Man snakker også om *elvesnadd*, og mener da en lett, smal robåt bygd for å brukes i elvene.
RE

**RE**, **Re**, **rE** og **re** kan bety:

## RE
* Royal Engineers
* Kategori på Norsk rødliste for arter. Betyr: *Lokalt utryddet (Regionally Extinct)*

## Re
* Re, tidligere kommune i Vestfold
* Re (Gloppen), (også Reed) tettsted i Gloppen kommune i Sogn og Fjordane
* Re (album), et musikkalbum av Café Tacvba
* I matematikken betegner Re den reelle delen av et komplekst tall
Kjell Skøien

**Kjell Skøien** (1917–2003) fra Løten representerte Oslo Østre skytterlag da han ble dobbelt skytterkonge, først på Landsskytterstevnet i Bodø i 1956 og deretter i Kristiansand i 1962. Skøien var ansatt i NSB, og bodde i den forbindelse også i Elverum og på Tynset.

## Andre titler
* Småkonge i Viken II samlagskrets (1957)
* NM i armégevær (1957)
* Seier i samlagsskytingen med Oslo skyttersamlag (1960)
* Normapokalen (1970)

## Referanser


## Kilder
* Skytterboka 2005–2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Yggdrasil (band)

**Yggdrasil** var en folkemusikkgruppe som ble startet i Bergen høsten 1993 av Elisabeth Vannebo og Erlend Eide som et verdensmusikk-ensemble med hovedvekt på Balkan. 

Yggdrasil hadde opprinnelig seks medlemmer hentet fra miljøet rundt Musikkonservatoriet i Bergen og Bergen Internasjonale Folkedansklubb. 

Bandets opprinnelige trommis, Marius Dirdal, begynte å jobbe i utenrikstjenesten i 1995 og måtte derfor slutte i Yggdrasil. I januar 1996 ble han erstattet av svensken Anders Waernelius som var med på å påvirke en musikalsk dreining mot norsk/svensk musikk. Dette resulterte i Yggdrasils debutalbum *Herrelaus* som ble utgitt av Grappa i 1998. 

I denne perioden turnerte Yggdrasil i store deler av Norge og Danmark. Yggdrasil hadde blant annet et eget TV-program på NRK1.

Yggdrasil jobbet litt som kvintett og kvartett i 2002 og trio i 2003 før det lagt på is. Det ble jobbet med nytt stoff i 2014, men bandet ble deretter oppløst.

## Medlemmer
*Elisabeth Vannebo – tuba, didgeridoo, blokkfløyte, seljefløyte, vokal  (1993-2003, 2014)
*Erlend Eide – klarinett, bassklarinett, kontrabassklarinett, synth, vokal (1993-2003, 2014)
*Elna Føleide Selle – fele, hardingfele, vokal (1993-2001)
*Truls Barnung – akkordeon, munnharpe, vokal (1993-2002)
*Åsmund Espeland – gitarer, vokal (1993–2002)
*Marius Dirdal – perkusjon (1993–1995)
*Anders Waernelius – perkusjon, vokal (1996-2003, 2014)
*Ove Bjørken – gitar, fele (2001-2002)
*Henning Rø – gitar (2014)

## Gjester og vikarer
*Vienoula Røe – vokal (1993-1994)
*Sigrid Moldestad – fele (2002)
*Daniel Herskedal – tuba (2002)
*Øivind Farmen – akkordeon (2003)

## Diskografi
* *[[Herrelaus]]* (Grappa, 1998)
* Norsk Folkemusikk- og Danselag: *[[www.folkogdans.no vol. 2]]* (2003)

## Referanser


## Eksterne lenker
* Hjemmeside
* Myspace
Klaus Hansen

**Klaus Gustav Hansen** (født 14. april 1895 i Kristiania, død 15. mars 1971 i Oslo) var en norsk lege, farmakolog og professor i farmakologi ved Universitetet i Oslo.

Han arbeidet med farmakologiske virkninger av narkosegasser og alkoholer på hjernefunksjonen, og var den første som undersøkte blodprøver for å anslå alkoholpåvirkning. Han tok også opp alkoholpåvirkningens rolle i trafikksikkerhet. Hansens banebrytende forskningsarbeid førte til at Norge som første land i verden vedtok en promillegrense.

Hansen var også aktiv som universitetspolitiker og var formann i Norsk-Tysk Selskap fra 1936 til november 1944. Han var dessuten varaordfører i Oslo fra 1941 til 1943. Hansen hadde tidligere vært Høyre-politiker og medlem av Oslo bystyre for Høyre fra 1928, men meldte seg inn i Nasjonal Samling i 1940. Han var kritisk til Quislings regjering og deltok i intrigespill mot Quisling høsten 1944. Han ble derfor ekskludert fra partiet 17. november 1944. Hansen var før krigen 8. grads frimurer.

I 1948 ble han i landssvikoppgjøret dømt til 8 års tvangsarbeid samt fradømt sitt professorat. Etter soning livnærte han seg som allmennpraktiserende lege og hudlege.

## Referanser


## Eksterne lenker
* 
* Biografi i ''Norsk krigsleksikon'' fra 1995
VU

**VU**, **Vu**, **vU** og **vu** kan bety:

## VU
* Vrije Universiteit Amsterdam
* Kategori på Norsk rødliste for arter. Betyr: *Sårbar (Vulnerable)*

## Vu

## vU

## vu
LC

**LC**, **Lc**, **lC** og **lc** kan bety:

## LC
* Kategori på Norsk rødliste for arter. Betyr: *Livskraftig (Least concern)*
* Væskekromatografi (Liquid Chromatography)

## Lc

## lC

## lc
* .lc er Saint Lucias landskodetoppnivådomene for Internett (ccTLD).
Gudmund Håbesland

**Gudmund Håbesland** (født 1. juli 1920, død 30. januar 2002) fra Nordstrand i Oslo ble skytterkonge under Landsskytterstevnet i Sandnes i 1960, med 232 poeng.

## Andre titler
* Seier i samlagsskytingen med Oslo skyttersamlag (1960)
* Forsvarsministerens pokal (1967)

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Knute

En **knute** er en del av et tau som er ført på en slik måte at tauet får en bestemt egenskap der knuten er laget. En knute kan lages på alle mer (garn, tråd, papir) eller mindre (smijern) fleksible gjenstander med en lengde som er vesentlig større enn tykkelsen.

Knuter kan brukes som et hjelpemiddel for å holde noe på plass, som knuten på en skolisse eller anorakksnor. Knuter kan også brukes til å holde noe sammen, som for eksempel en skjøt på et tau eller en vevknute på renninga i en vev. De kan brukes som avslutning av et håndarbeide som frynser på en vevd gulvmatte eller et strikket skjerf, til å lage nett som til fiskegarn, eller til finere dekor, som arbeider i makramé eller nupereller.

Sjøfarten har utviklet en tauverkskunst med en rekke knop og stikk. 

## Eksempler på knuter
* Båtsmannsknop
* Gordisk knute
* Valknute
* Flaggstikk
* Halvstikk

## Se også
* Knop (knute)
* Stikk (knute)
* Knuteteori
Solveig Pedersen

**Solveig Pedersen**, tidligere **Pettersen**, (født 6. september 1965 i Oslo. Bosatt i Kristiansand siden 1973)  er en norsk, tidligere  langrennsløper som konkurrerte på 1980- og 1990-tallet. Hun representerte kristiansandsklubben Oddersjaa SSK. I Vinter-OL i 1992 vant hun sølv på 4 x 5&nbsp;km stafett og ble nummer 8 på 5&nbsp;km langrenn.

I VM i 1991 vant hun bronse på 4 x 5&nbsp;km stafett. Hun oppnådde sin beste individuelle plassering da hun fikk en 3.-plass i et verdenscup-renn i Tyskland i 1991.

## Referanser


## Eksterne lenker
*
Pietisten

***Pietisten*** var et svensk kristent månedstidsskrift «för religiös väckelse och uppbyggelse», grunnlagt i januar 1842 av den skotske metodistpastoren George Scott som hadde innvandret til Sverige, og redigert av Carl Olof Rosenius fram til dennes død i 1868. Deretter ble redaksjonen overtatt av Paul Peter Waldenström. De siste årene var også Janne Nyrén (1914–1915), Johan Peter Norberg (fra 1916), Theodor Andersson (fra 1917) og Jakob Emanuel Lundahl (1918) i redaksjonen. Tidsskriftet kom ut i cirka  eksemplarer i årene 1853-65.

Rosenius og Waldenström medvirket til å grunnlegge Evangeliska Fosterlandsstiftelsen (EFS, 1856) respektive Svenska Missionsförbundet (SMF, 1878), der den førstnevnte er en vekkelsesbevegelse innenfor Svenska kyrkan mens den sistnevnte er en frikirke. Denne motsetningen ledet blant annet til at EFS, som en reaksjon på grunnleggelsen av SMF, gjenutgav de femten første årgangene under tittelen *Pietisten. Nytt och gammalt från nådens rike*, som Rosenius hadde redigert, mens Pietisten under Waldenström i 1909 ble offisielt organ for SMF og i 1919 ble slått sammen med bladet *Missionsförbundet*.

## Eksterne lenker
* Pietisten, eldre årgånger (EFS nyutgivelser 1877-1878) digitalisert av Prosjekt Runeberg
Magdalena Sibylla av Sachsen

**Magdalena Sibylla av Sachsen** (1617–1668) var datter av kurfyrste Johan Georg I av Sachsen av huset Wettin og hans andre hustru Magdalena Sibylle av Preussen. Hun ble gift to ganger, første gang i 1634 med Christian prins av Danmark. Bryllupet er kjent som Det store bilager.

Hun ble enke i 1647. I 1652 giftet hun seg med Fredrik Vilhelm II av Sachsen-Altenburg. Med Fredrik Vilhelm fikk hun tre barn:
*Christian (1654–1663)
*Joanna Magdalen (1656–1686)
*Friedrich Wilhelm III av Sachsen-Altenburg. (1657–1672)

Magdalena Sibylla er gravlagt i slottskirken i Altenburg.

## Referanser


## Eksterne lenker
* Biografi
Sunday roast

**Sunday roast** er et tradisjonelt britisk måltid som serveres på søndager, ofte tidlig på ettermiddagen. Retten består av stekt kjøtt med tilbehør og er populær i Storbritannia og Irland. Andre navn på måltidet er *Sunday dinner*, *Sunday lunch*, *Roast dinner* og *Sunday joint*. Den tradisjonelle utgaven av måltidet har blitt sporet tilbake til Yorkshire i England under Den industrielle revolusjon. Det antas at tradisjonen oppstod fordi man kunne etterlate kjøttet i ovnen for å steke under gudstjenesten på søndags morgen, og det ville være klart når familien kom tilbake ved lunchtider.

## Typiske elementer
Vanlig kjøtt som brukes i Sunday roast er storfe, kylling, lam eller svin, selv om sesongbetont kjøtt som and, gås, kalkun og annet vilt også brukes unntaksvis. I nyere tid er også vegetarianske alternativer som Quorn eller nøttestek tatt i bruk. Dette er noe av det typiske tradisjonelle tilbehøret til forskjellig kjøtt:

* oksestek: servert med yorkshirepudding; og pepperrotsaus eller engelsk sennep som smakstilsetning
* svinestek: servert med sprø fleskesvor og salvie- og løkfyll; eplesaus eller engelsk sennep som smakstilsetning
* lammestek: mintsauce eller ripsgelé som smakstilsetning
* stekt kylling: servert med såsisser og fyll, *bread sauce*, tranebærsaus eller ripsgelé
Fylkesvei 6660

**Fylkesvei 6660 (Fv6660)** går mellom Moholt i Trondheim og Bakken i Malvik.

Før Trøndelag fylke ble opprettet 1. januar 2018 hadde veien betegnelsen Fylkesvei 861 (Sør-Trøndelag).

## Kommuner og knutepunkter

*Malvik statsalmenning ved Brottan

*Øydalen

*Malvik statsalmenning ved Øydalsvika

## Eksterne lenker
* Vegvesenets vegkart 
* 
*
The Automobile Association

**The Automobile Association** (forkortet **The&nbsp;AA**) er en tidligere britisk trafikantorganisasjon som ble et privat aksjeselskap i 1999, og eies nå av to store *[[private equity]]*-selskaper, CVC Capital Partners og Permira.

The&nbsp;AA ble stiftet som organisasjon 29. juni 1905 av en gruppe bilentusiaster. 

## Referanser


## Eksterne lenker
*
Seegård kirke (1997)

**Seegård kirke** er en kirke fra 1997 i Gjøvik kommune, Innlandet fylke. Kirken er bygget på samme tomt som den gamle Seegård kirke fra 1781, som brant 27. mars 1994.

Altertavlen er laget av Håkon Gullvåg. Orgelet er bygd av Norsk Orgel- og Harmoniumfabrikk i Snertingdal.


Seegaard_kirke_interioer.jpg|Interiør
Altarpiece of Seegård Church, Snertingdal, Norway.jpg|Alterparti
Organ of Seegård Church.jpg|Orgel


## Referanser


## Eksterne lenker
* 
* Snertingdal menighet
*
Bekkasinsniper

* se inndeling!

**Bekkasinsniper** (*Limnodromus*) er ei slekt i snipefamilien og sorteres i tribuset Limnodromini, som er monotypisk. Slekten inkluderer kun tre arter.

Artene er middels store vannfugler med lange nebb og ligner artene i *[[Limosa]]* i kroppsbygning, nebbform og den rødlige sommerdrakten. De skiller seg fra ved å ha kortere bein. Alle artene er trekkfugler. De livnærer seg av snegler, insekter og andre virvelløse dyr.

Det er vanskelig å se forskjell på kortnebbekkasinsnipe og langnebbekkasinsnipe, og de ble i en lang tid betraktet som én art.

## Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).

* Charadriiformes, vade-, måse- og alkefugler
** Chionidi, slirenebbfugler
** Charadrii, lofugler
** Scolopaci (Limicoli), snipefugler
*** Pedionomidae, slettevandrerfamilien
*** Thinocoridae, rypesnipefamilien
*** Rostratulidae, riksesnipefamilien
*** Jacanidae, bladhønsfamilien
*** Scolopacidae, snipefamilien
**** Numeniinae, 
**** Limosinae, 
**** Calidrinae, 
**** Scolopacinae, 
***** Limnodromini, monotypisk, 3 arter
****** *[[Bekkasinsniper|Limnodromus]]*, bekkasinsniper, 3 arter
******* *[[Asiabekkasinsnipe|L. semipalmatus]]*, asiabekkasinsnipe (monotypisk)
******* *[[Kortnebbekkasinsnipe|L. griseus]]*, kortnebbekkasinsnipe (3 taxa)
******* *[[Langnebbekkasinsnipe|L. scolopaceus]]*, langnebbekkasinsnipe (monotypisk)
***** Scolopacini, 4 slekter, 31 arter
**** Tringinae, 
** Turnici, springvaktelfugler
** Lari, måkefugler

## Referanser




## Eksterne lenker
*
Pansersprenggranat

En **pansersprenggranat** eller *high-explosive anti-tank* (**HEAT** ) er en type panserbrytende prosjektil som benytter hulladningsprinsippet.
Playa del Carmen

**Playa del Carmen** er en by på østkysten av Yucatánhalvøya øst i Mexico. Byen befinner seg i delstaten Quintana Roo og hadde 149&nbsp;923 innbyggere i 2010. Innbyggertallet er raskt voksende. Playa del Carmen er kommunesenter for kommunen Solidaridad, og er den tredje største byen i Quintana Roo, etter Cancún og Chetumal.

Playa del Carmen er en populær turistdestinasjon og den er kjent for gode dykkeforhold. Byen var opprinnelig en liten fiskerlandsby. Turismen begynte da den fikk båtforbindelse til Cozumel. I dag er Playa del Carmen sentrum i konseptet Riviera Maya, som strekker seg langs den karibiske kysten fra Cancún i nord til Tulum og biosfærereservatet Sian Ka'an i sør. Den er også stoppested for flere cruiseskip, som ankrer opp ved Calica, like sør for byen. De «økologiske temaparkene» Xcaret og Xel-Ha ligger nær Playa del Carmen, og er populære destinasjoner for endagsutflukter.

Gågata Quinta Avenida strekker seg mange kilometer gjennom Playa del Carmen parallelt med strandlinja, og utgjør byens hjerte. Den er omkransa av et svært stort antall restauranter, utesteder, butikker og gallerier.

## Referanser


## Eksterne lenker
*
3D ultralyd

**3D ultralyd** (også kjent som **4D ultralyd**) er en medisinsk ultralyd-teknologi som  benyttes til fosterundersøkelser og gynekologiske undersøkelser. Denne teknologien er bygget inn i såkalte 3D ultralyd-apparat.

( "3D" er en forkortelse av uttrykket "3-dimensjonal".)

## Utviklingen/utbredelse av 3D-ultralyd

3D-ultralyd ble først utviklet ved Duke University i 1987. (2D ultralyd har vært anvendt siden 60-tallet. )

I 1989 kom det første kommersielle 3D ultralydapparat, Combison 330. Dette apparatet var laget i Zipf, Østerrike, av firmaet Kretztechnik. Allerede i 1993 hadde Kretztechnik introdusert sin 2. generasjons 3D-scanner, Voluson 530D.
Probeteknikken som ble brukt av Kretztechnik for å ta opp 3D-bilder ble beskrevet i European Journal of Ultrasound i 1994, "3D ultrasound- the Kretztechnik Voluson approach". I årene 1996-2001 var Kretztechnik underlagt Medison, men ble oppkjøpt av General Electric i 2001. Siden da har fabrikken i Zipf fortsatt å produsere nye generasjoner av 3D-ultralydapparater, samt videreutviklet probeteknologien sin. Idag er maskinene fra Kretztechnik: Voluson 730 og E8 velkjent på de fleste privatklinikker og sykehus i Norge, og GE Voluson-produktene regnes som ledende innenfor 3D-avbildning.

Senere har Norge gjort seg bemerket internasjonalt i forbindelse med 3D-ultralydforskning ved St. Olavs hospital, Trondheim. 

Majorstuaklinikken var den første private klinikken i Norge som brukte 3D ultralyd til undersøkelse av gravide.

## Teknisk beskrivelse av 3D-ultralyd
2D ultralyd fungerer ved at man retter høyfrekvente lydbølger mot området som skal undersøkes. (Disse lydbølgene kan ikke høres av mennesker, fordi lydfrekvensen er for høy. ) Lydbølgene reflekteres, og  et ”flatt” svart/hvitt, todimensjonalt bilde av fosteret, kommer til syne på skjermen på ultralyd-apparatet. 

3D ultralyd virker på en lignende måte, bortsett fra at ultralydbølgene rettes fra flere vinkler. Når signalene reflekteres og fanges opp, skapes et bilde i 3D, der man kan se hudoverflaten og ansiktstrekk hos barnet, med gode detaljer. 

3D ultralyd relateres også til 4D ultralydteknologi. 4D teknikken muliggjør sammensetning av 3D bilder slik  at man kan observere bevegelser over tid. Blant annet kan man observere næring som flyter gjennom navlestreng, i form av en visualisering.

## 3D ultralyd-apparat
Et 3D ultralyd-apparat består blant annet av  data-programmer som er laget til denne spesielle bruk. Informasjon som apparatet skal bearbeide, overføres fra:
*en vaginal-probe, eller
*abdominal-sensor.

Disse apparat, har en skjerm der operatør kan observere et bilde, av det som proben/sensoren er blitt fokusert på. Utskrift av disse bildene, kan gjøres fra en skriver som er tilkoblet ultralyd-apparatet.

Apparatene benyttes av 

*legespesialister innen gynekologi og obstetrikk, eller
*sonografer
*jordmødre

## Øvrig informasjon
Oppfinnelsen av 3D-ultralyd krediteres Olaf Von Ramm og Stephen Smith. 

## Se også
*Infralyd
*Ultralyd

## Referanser


## Eksterne lenker
* Norsk Forening for Ultralyddiagnostikk
Audi R8 (gatebil)

:*For racerbilen se [[Audi R8 (racerbil)]]*

**Audi R8** (2006–23) er en 2-seters sportsbil med midtstilt motor som er produsert av tyske  Audi.

Bilen kom som 2-dørs coupé og 2-dørs kabriolet med en 4,2l V8 eller en 5,2l V10-motor. Motorene utviklet henholdsvis 313 og 391 kW (420 og 525 hk). Denne siste motoren var den samme som sitter i Lamborghini Gallardo, men effekten er justert noe ned.

Stereoanlegget i bilen var levert av Bang & Olufsen, som også leverer stereoanlegg til blant annet Audi A8.

Hovedkonkurrenter i denne klassen er Lamborghini Gallardo, Porsche 911 og Ferrari F430. 

Bilen har en topphastighet på ca 330 km/t.

## Eksterne lenker
*Den offisielle Audi R8  siden.
Stuping under Sommer-OL 1912

**Stuping under Sommer-OL 1912** ble arrangert fra 6. til 15. juli 1912 i Djurgårdsbrunnsviken. 

Stuping var med på OL-programmet for tredje gang i 1912 i Stockholm. Det ble konkurrert i fire øvelser og for første gang ble det arrangert øvelse for kvinner. Det deltok 57 utøvere, hvorav 43 menn og 14 kvinner, fra ti nasjoner.

## Medaljefordeling

 
## Resultater

### Mennn
#### Sviktstup, 1 og 3 meter
*18 utøvere fra sju nasjoner deltok

#### Tårnstup, 5 og 10 meter
*23 utøvere fra sju nasjoner deltok

#### Tårnstup, enkelthopp 5 og 10 meter
*31 utøvere fra ni nasjoner deltok 

### Kvinner
#### Tårnstup
*14 utøvere fra tre nasjoner deltok 

## Eksterne lenker
* Diving at the 1912 Summer Olympics hos olympedia.org
Audi R8 (racerbil)

:*For gatebilen se [[Audi R8 (gatebil)]]*

**Audi R8** er en Le Mans Prototyp racerbil som ble brukt fra 1999 til 2006, produsert av Audi. Bilen er en videreutvikling av Audi R8R og Audi R8C.

Bilen anses som en av de mest suksessfulle racerbiler noensinne, ved siden av for eksempel Porsche 962. Den har vunnet 24-timersløpet på Le Mans i 2000, 2001, 2002, 2004 og 2005 (fem av de syv årene bilen har deltatt), en seks års seiersrekke som kun ble brutt i 2003 da en Bentley Speed 8 vant løpet og Audi R8 kom på tredjeplass.

Den bensindrevne Audi R8 ble i 2006 erstattet av Audi R10 som går på diesel. Men Audi R8 har blitt brukt til testing for å videreutvikle Audi R10.
Audi R8

**Audi R8** kan vise til to forskjellige biler produsert av Audi:

*Audi R8 (gatebil)
*Audi R8 (racerbil)
Vilankulo

**Vilankulo**, (tidligere Vilanculos, selv om mange fortsatt bruker dette navnet fra kolonitiden) er både en by og et distrikt i provinsen Inhambane ved Mosambikkanalen i Det indiske hav på kysten av Mosambik. Populært turistmål med vakre strender, samt utgangspunkt for turistreiser til øygruppen og nasjonalparken Bazaruto. Flyplass og havn. Nær 22 000 innbyggere i byen (anslag 2005). Vilankulo ble hardt rammet av syklonen «Favio» i februar 2007.

## Galleri

Fil:Vilaculos beach Mozambique 2.jpg|Vakker scene kl Vilaculos beach Mozambique
Fil:Vilaculos beach Mozambique.jpg|Vilaculos beach Mozambique
Christiane Rohde

**Christiane Rohde** (født 1944) er en dansk skuespiller.

Hun er utdannet fra Privatteatrenes Elevskole og Det ny Teater i 1966. Utover diverse roller på sistnevnte teater, har hun også vært tilknyttet Det Danske Teater, Aarhus Teater, Gladsaxe Teater, Comediehuset, ABC Teatret og Folketeatret.

Hun hadde en TV-rolle i serien Matador.

Christiane Rohde er datter av tidligere sjef på Det kongelige Teater, Henning Rohde og har i mange år vært gift med maleren Per Arnoldi. Hun er mor til dramatikeren Jokum Rohde.

## Referanser


## Eksterne lenker
*
Det Ny Teater

**Det Ny Teater** i København slo dørene opp for publikum for første gang 19. september 1908. Teatret er tegnet av arkitekten Lorenz Gudme.

Den første forestilling som ble oppført var Pierre Bertons Napoleon-komedie *Den skønne Marseillanerinde,* hvor blant andre Asta Nielsen og Poul Reumert medvirket.

Teatret var i 1990 så nedslitt at det ble lukket på ubestemt tid. I 1991 gikk den nåværende direktør Niels-Bo Valbro og hans meddirektør Bent Mejding sammen med teatrets eier Ida Løfbergs Fond for å redde teatret. I 1994 kunne teatret etter en omfattende renovering igjen åpne for publikum.

## Eksterne lenker
* 
* Det Ny Teaters historie
Sørkaper

**Sørkaper** (*Eubalaena australis*), også kalt **sørlig retthval** og **antarktisk retthval**, er en hval i retthvalfamilien, en familiegruppe blant bardehvalene. Den finnes utelukkende på den sørlige halvkule, vanligvis i et sirkulært belte mellom 20 og 55°S. Dette inkluderer Sørishavet og de sørlige farvannene i Atlanterhavet, Indiahavet og Stillehavet.

## Beskrivelse

Sørkaper er svært lik nordkaper i utseende. I forhold til finnhvaler er disse hvalene korte og kompakte i formen, nærmest rumpetroll-lignende. Hodet, som er enormt, utgjør typisk nær en tredel av den totale kroppslengden, og sveivene er korte og runde i formen. De har to rader med omkring 225-270 barder i hver. Bardene er mørke i fargen og henger ned fra overkjeven, og kan bli opp mot 240-300 cm lange.

Sørkaperen blir gjennomsnittlig noe større enn nordkaperen (også kalt nordatlantisk retthval). En lengde på ca. 14-17,5 meter er typisk, men kuene kan bli over 18 meter lange. Kuene blir også gjerne litt større enn oksene. Vekten varierer typisk mellom 36 og 73 metriske tonn (i snitt ca. 63,5 tonn), men noen forskere har antyder at gravide kuer kan bli nærmere 100 tonn tunge på det meste.

## Utbredelse og reproduksjon
Sørkaper finnes utelukende på den sørlige halvkule, vanligvis i et sirkulært belte mellom 20 og 55°S, der den har blitt registrert så langt sør som til 63°S. Dette inkluderer store deler av Sørishavet og havområder sør i Atlanterhavet, Indiahavet og Stillehavet, herunder kyststrøk rundt sørspissen av Sør-Amerika (i Atlanteren opp mot sørkysten av Brasil), Afrika (i Indiahavet opp mot Madagaskar), sam rundt sørkysten av Australia og rundt New Zealand.

Totalbestanden av sørkaper har blitt estimert til mellom 3 000-4 000 og opp mot 7 500 dyr. Paring og kalving foregår helst i beskyttede bukter i området 20-30°S under perioden juni-november. Ei ku blir gjerne oppvartet av flere (opp mot sju er registrert) hanner under paringen. Hunnene går drektige i omkring 11 måneder og føder typisk en kalv, som gjerne veier 1-1,5 tonn og er omkring 4,5-6 meter lang ved fødselen. Hunnene når kjønnsmoden alder omkring 8-10 år gamle.

## Atferd
Sørkapere spiser helst zooplankton, som den enten fanger gjennom å svømme sakte (3-6 km/t) med munnen åpen nær overflaten, eller gjennom å angripe større ansamlinger (stimer) på noe dypere vann. 

## Eksterne lenker
*